b'\n_START_ARTICLE_\nJezera, Murter\n_START_SECTION_\nGeografija\n_START_PARAGRAPH_\nJezera le\xc5\xbeijo ob istoimenskem zalivu na jugozahodu otoka. Starej\xc5\xa1i del naselja le\xc5\xbei ob cesti za Tisno, novej\xc5\xa1i pa na obali na koncu dolgega zaliva. Ime kraja izvira od \xc5\xa1tevilnih majhnih jezerc, ki nastanejo ob mo\xc4\x8dnem de\xc5\xbeju v kra\xc5\xa1kih vrta\xc4\x8dah. Kraj je s cesto povezan z drugimi naselji na otoku._NEWLINE_Pristan v dnu zaliva je za\xc5\xa1\xc4\x8diten z valobranom, na koncu katerega stoji svetilnik, ki oddaja svetlobni signal: R Bl5s. Za valobranom se proti koncu zaliva razprostira marina s \xc5\xa1etimi pomoli.\n_START_SECTION_\nGospodarstvo\n_START_PARAGRAPH_\nPrebivalci se poleg ribolova ukvarjajo tudi s turizmom. V kraju oddajajo turisti\xc4\x8dne sobe in apartmaje, tu je tudi avtokamp Jezera-Lovi\xc5\xa1\xc4\x87a in marina. ACI marina Jezera lahko sprejme jahte dolge do 14 m. V marini je 200 privezov ob pomolih v morju ter 80 mest na kopnem, 10 t dviglo, \xc4\x8drpalka za gorivo, tehni\xc4\x8dni servis in restavraija.\n_START_SECTION_\nZgodovina\n_START_PARAGRAPH_\nNaselje je prvi\xc4\x8d omenjeno leta 1298. V naselju stoji \xc5\xbeupnijska cerkev Gospe od Zdravlja postavljena leta 1722 ob kateri stoji 32 metrov visok zvonik.'